CELEX: C2007/283/66
Language: fi
Date: 2007-11-24 00:00:00
Title: Asia T-372/07: Kanne 24.9.2007 — Dimos Kerateas v. Euroopan yhteisöjen komissio

24.11.2007   
            
            
               FI
            
            
               Euroopan unionin virallinen lehti
            
            
               C 283/36
            
         Kanne 24.9.2007 — Dimos Kerateas v. Euroopan yhteisöjen komissio
   (Asia T-372/07)
   (2007/C 283/66)
   Oikeudenkäyntikieli: kreikka
   Asianosaiset
   
      Kantaja: Dimos Kerateas (Attiki, Kreikka) (edustajat: asianajajat A. Papakonstantinou ja M. Chaintarlis)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava komission 22.12.2004 tekemä päätös C(2004) 5611, joka koskee koheesiorahaston tukea hankkeelle nimeltä ”Attikin kaakkoisosan ensimmäisen hallintoyksiön ja Trizinian alueen toisen hallintoyksikön kiinteiden jätteiden hoitoa koskeva hanke, 1. Jätteiden hygieninen hautapaikka Attikin kaakkoisosassa, Kerateassa — Lavreotikissa, Vragonissa sijaitsevassa jätteiden käsittely- ja hoitopaikassa 2. Attikin alueen toisen hallintoyksikön jätteiden kuormausasema Trizianiassa”.
            
         
               —
            
            
               Jos on epäilyjä, on määrättävä suoritettavaksi tarkastus hankkeen kyseisellä paikalla ja pyydettävä riippumattomia teknisiä lausuntoja tukemaan kantajan väitteitä.
            
         
               —
            
            
               Komissio on velvoitettava korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Siltä osin kuin kyse on EY 230 artiklaan perustuvan kumoamiskanteen nostamista koskevasta oikeutetusta intressistä, kantaja katsoo, että riidanalainen päätös, jolla pyritään luomaan jätteiden hygieninen hautauspaikka paikkaan, joka kuuluu Keratean kunnan alueelle, koskee kantajaan suoraan ja erikseen, koska kantaja on julkisyhteisö, joka suojelee kansanterveyttä ja ympäristöä rahoitetun hankkeen alueella.
   Kantaja väittää, että riidanalaisella päätöksellä, jonka sisällön se väittää saaneen tietoonsa 13.8.2007, rikotaan sekä joukkoa terveyden- ja ympäristönsuojelua koskevia yhteisön primäärioikeuden määräyksiä että niitä täytäntöönpanevia yhteisön johdetun oikeuden määräyksiä ja säännöksiä.
   Erityisesti kantaja vetoaa siihen, että hankkeen rahoitus on ristiriidassa ympäristön laadun säilyttämistä, suojelua ja parantamista sekä kansanterveyden suojelua koskevien tavoitteiden sekä luonnonvarojen järkevän ja rationaalisen käytön kanssa Kantaja esittää myös, että komission riidanalaisella päätöksellä kierretään pääasiallisesti direktiivin 75/442 (1) 3, 4 ja 6 artiklan säännöksiä ja direktiivin 91/156 (2) 3 ja 4 artiklan säännöksiä, joissa asetetaan konkreettisia velvoitteita jätteiden tuotannon ja niiden haitallisuuden estämisen tai vähentämisen alalla.
   Lopuksi kantaja esittää, että on selvää, että jätteiden käsittely- ja säilyttämispaikan perustamista suojellulle alueelle ei missään tapauksessa voida pitää sellaisena hankkeena, jolle voitaisiin myöntää rahoitusta jostain rahoituselimestä, kuten koheesiorahastosta, joka rahoittaa määritelmänsä mukaan ainoastaan hankkeita, jotka ovat sopusoinnussa ympäristönsuojelua koskevien vaatimusten kanssa.
   
      (1)  Jätteistä 1.7.1975 annettu neuvoston direktiivi 75/442/ETY (EYVL L 194, s. 39).
   
      (2)  Jätteistä annetun direktiivin 75/442/ETY muuttamisesta 18.3.1991 annettu neuvoston direktiivi 91/156/ETY (EYVL L 78, s. 32).